b'\n_START_ARTICLE_\nValcand\n_START_SECTION_\nLa rebel\xc2\xb7li\xc3\xb3 de les monges\n_START_PARAGRAPH_\nEl 816 particip\xc3\xa0 en el Concili d\'Aquisgr\xc3\xa0 convocat per Llu\xc3\xads I el Piet\xc3\xb3s. Quan torn\xc3\xa0 a la seva di\xc3\xb2cesi, no era gaire benvingut quan visitava l\'abadia de monges de Nivel\xc2\xb7les i explicava les restriccions imposades pel concili, que imposaven, entre altres, la clausura a les monges, l\'aplicaci\xc3\xb3 estricte de la regla de sant Benet, el vot de castedat. L\'abadessa de Nivel\xc2\xb7les no va amagar el seu descontentament i el bisbe se\'n va anar "sense menjar" segons el cronista. _NEWLINE_L\'abadessa va concertar-se amb les seves col\xc2\xb7legues de les abadies de Mons i Maubeuge. En descobrir que Valcand va imposar la regla estricta a totes, juntes van escriure al papa Pasqual I per a queixar-se de la violaci\xc3\xb3 de les seves prerrogatives i de la seva autonomia pels pr\xc3\xadnceps seculars. L\'emperador del seu costat va oposar-se se a les monges i va demanar al papa de confirmar les decisions del concili d\'Aquisgr\xc3\xa0, el que va fer._NEWLINE_Malgrat tot, les monges van obstinar-se i durant una convenci\xc3\xb3 a Nivel\xc2\xb7les, convocada per Valcand en pres\xc3\xa8ncia del comtes de Lovaina i d\'Hainaut i altres nobles, van declarar que "mai no aplicaran la regla de Benet; que volien prometre la castedat per\xc3\xb2 sense vot; que confirmaran amb un vot l\'obedi\xc3\xa8ncia a l\'abadessa i que si l\'assist\xc3\xa8ncia no accept\xc3\xa9s, continuaran a interposar una apel\xc2\xb7laci\xc3\xb3. La convenci\xc3\xb3 va acabar-se en atzucac. Valcand va queixar-se prop del papa i finalment va enviar-les una regla alleujada, va prohibir que es deien monges i havien de prendre el t\xc3\xadtol de religiosae seculares (religioses seculars). Les abadesses van ser destitu\xc3\xafdes i reempla\xc3\xa7ades per abats seculars, tots eixits de les fam\xc3\xadlies nobles de l\'entorn.\n_START_SECTION_\nL\'exhumaci\xc3\xb3 d\'Hubert de Lieja\n_START_PARAGRAPH_\nEl 825 Valcand va assistir a l\'exhumaci\xc3\xb3 del cos d\'Hubert de Lieja a la col\xc2\xb7legiata de Sant Pere a Lieja, per obsequiar-lo al monestir benedict\xc3\xad que va fundar a Andagia a la regi\xc3\xb3 de les Ardenes, dedicat al sant lieg\xc3\xa8s. Segons la llegenda, pintada entre altres per Rogier van der Weyden, el cos era miraculosament intacte un segle despr\xc3\xa9s de la seva mort, el que va considerar-se com a una prova de la seva santedat.'